هيدروجين
{{مقال_مهضور|أوديو هيدروجين.ogg|7 نونبر 2020}}
{{معلومات عنصر كيماوي}}
[[فيشي:Emissions Spectra.webm|تصغير|238x238بك|نبيعات ديال [[سپيكتر]] د لهيدروجين]]
'''لهيدروجين''' (ب [[نݣليزية|نّݣليزية]]: Hydrogen من [[ليونانية]] ὕδωρ هودور "ما" ؤ [[لفرانساوية]] gène جين "يخلق، يصاوب" ب معنى "لّي كيخلق لْما")<ref name="etym">{{Cite web
|url=https://www.etymonline.com/word/hydrogen
|title=أصل كلمة هيدروجين
|language=نݣليزية
|archive-url=https://web.archive.org/web/20230709201240/https://www.etymonline.com/word/hydrogen
|archive-date=2023-07-09
|accessdate=2020-10-19
|url-status=live
}}</ref> هوّا [[عنصر كيماوي]] أساسي، رّمز ديالو هوّا H ؤ [[نمرة درية|نّمرة دّرية]] ديالو 1<ref>{{Cite web
|url=http://www.data-explorer.com/content/data/periodic-table-of-elements-csv.zip
|title=لمعلومات لكاملة ديال لعناصر د لجدول الدوري
|archive-url=https://web.archive.org/web/20230419045124/https://www.data-explorer.com/content/data/periodic-table-of-elements-csv.zip
|archive-date=2023-04-19
|accessdate=2020-10-07
|url-status=live
}}</ref>
ف [[طابلو دوري|طّابلو دّوري]]، هاد لعنصر مستّف ف سّطر (دّورة) 1 ؤ لعمود (لمجموعة) 1. هاد لعنصر داخل ف لݣروپ ديال [[لافيليز|لّافلزّات]]. ف ضّروف لمعيارية د [[ضغط جوي|ضّغط]] ؤ [[حرارة (طيرموديناميك)|لحرارة]]، هاد لعنصر كيكون ف لحالة د [[ݣاز|غاز]] ؤ هوّا معروف من 1766.

== تّاريخ ==

ف لبدية ديال لقرن 16، [[خيميا|لخيميست]] [[پاراسيلسوس]] لاحض بلي [[بواقة|لبوّاقات]] لّي كيطلعو فاش نّشارة د [[حديد|لحديد]] كتزاد ل [[حمض كبريتي|لْحمض لْكبريتي]] قابلين ل ليشتيعال. ف 1671، [[روبرت بويل]] غادي يدير نفس لْملاحضة. حتا واحد من هاد جّوج ما قدر يستنتج لْوجود ديال لهيدروجين، داكشي علاش ليكتيشاف ديالو كيتنسب ل [[هنري كاڤنديش|كاڤنديش]]. ف 1766، قدر يجمع هاد لبوّاقات ؤ يبين بلي مصاوبة من [[ݣاز]] مختالف علا لݣازات لْخرين. من بعد غادي يبين بلي لهيدروجين ملّي كيتحرق كيعطي [[ما|لْما]]، ؤ ب هادشي غادي يسالي معا لعتيقاد لّي كان منتاشر بلي لْما [[عناصر كلاسيكية|عنصر أساسي ف طّبيعة]]. هاد لݣاز غادي تعطا ليه سّمية ديال هيدرو-جين، ب معنى "لّي كيخلق لْما" من طرف عالم [[شيمي|شّيمي]] ل[[فرانسا|فرنساوي]] [[أنطوان لاڤوازيي]].

ف 1931، [[هارولد أوري]] ؤ لمساعدين ديالو ف [[لجامعة د كولومبيا|جامعة كولومبيا]] ف [[الولايات المتاحدة د ميريكان|لميريكان]]، كتاشفو نوع آخور نادر ديال لهيدروجين. هاد نّوع، لّي هوّا [[إيزوطوپ|ليزوطوپ]] هيدروجين-2، ؤ لكتلة ديالو ضّوبل ديال لهيدروجين-1، تسمّا دوتيريوم.<ref name="royal">{{Cite web
|title=لْجمعية لْملكية ديال شّيمي Royal Society of Chemistry، لْجدول دّوري، هيدروجين
|url=https://www.rsc.org/periodic-table/element/1/hydrogen
|language=نّݣليزية
|archive-url=https://web.archive.org/web/20230924122324/https://www.rsc.org/periodic-table/element/1/hydrogen
|archive-date=2023-09-24
|accessdate=2020-10-19
|url-status=live
}}</ref>

== لخاصيات ==

=== لْخاصيات لْخارجية ===

لهيدروجين كيكون علا شكل [[ݣاز]] ف درجة لحرارة لْعادية، ؤ ماعندوش لون ؤلا ريحة، ؤ عندو أصغر كتافة ما بين لݣازات كاملين. كيولي [[سايل]] ف 252.879- [[درجة سيلسيوس]]، ؤ كيتجمد ف 259.16- درجة سيلسيوس.

لهيدروجين هوّا أكتر عنصر موجود ف لْكون ب نسبة ديال 73%، عاد تابعو [[هيليوم|لهيليوم]] ب 25%، ؤ لعناصر لخرين مجموعين 2%. أغلبية ديال هاد لهيدروجين كاين ف [[نجمة (فلك)|نّجوم]]. كوكب [[جوپيتر|لمشتري]] حتا هوّا مكون أساسا من لهيدروجين.<ref name="royal"/><ref name="origin">{{Cite web
|url=https://www2.lbl.gov/abc/wallchart/chapters/10/0.html
|title=نّسبة ديال لهيدروجين ؤ لعناصر لخرة
|language=نݣليزية
|archive-url=https://web.archive.org/web/20230608022138/https://www2.lbl.gov/abc/wallchart/chapters/10/0.html
|archive-date=2023-06-08
|accessdate=2020-10-19
|url-status=live
}}</ref>

=== لخاصيات لفيزيكية ===

لخاصيات ل[[فيزيك]]ية ديال لهيدروجين-1، لّي هوّا أكتر نضير د لهيدروجين متوفر ف طّبيعة هيّا كتّالي:

* [[كتلة درية|لكتلة دّرية]]: 1.008 [[ݣرام]]/[[مول (عبرة)|مول]].
* [[حالة د لأكسدة|لحالات د لأكسدة]]: 1، 0، 1-
* [[كهروسلبية|لكهروسلبية]]: 2.20 ف [[سلوم د پاولينݣ]]
* [[كتافة|لكتافة]]: 0.09 [[كيلوݣرام|كلݣ]]/[[ميترو مكعب|م<sup>3</sup>]]
* [[شعاع دري]]: 0.79 [[أنݣستروم]].<ref name="royal"/>

== تطبيقات عملية ==
{{مقالة متعمقة|قتيصاد د لهيدروجين}}
لهيدروجين كيعتابروه بعض نّاس هوّا مصدر د [[طاقة نقية|طّاقة نّقية]] ديال لمستقبل، حيت نقدو نجيبوه من لْما، ؤ فاش كيتحرق كيولّي ما مرة خرة. كاينين ديجا [[خلية د لفيول|خلايا د لْفيول]] كتخدم ب لهيدروجين، كتستعمل دابا ف بعض [[طوبيس|طّوبيسات]] ؤ [[طوموبيل|طّوموبيلات]].

لهيدروجين كيتستعمل ف [[هندسة زراعية|لهندسة زّراعية]] باش ينتج [[أمونياك|لْأمونياك]] لّي كيتخدم ف تّخصيب زّراعي، ؤ ف إنتاج [[پلاستيك|لپلاستيك]] ؤ بعض دّوايات. كيتستعمل أيضا ف تكرير [[پيطرول|لپيترول]] باش يتحيد منو [[كبريت|لْكبريت]]، ب لإضافة ل صّناعة لغدائية متلا ف إنتاج سّمن صّناعي.

ف صّناعة د [[جاج|جّاج]]، كيتستعمل لهيدروجين ك مناخ حامي باش يتصنّعو لواح ملسة ديال جّاج، ؤ ف [[إيليكطرونيك|ليليكترونيك]] كيتخدم ف تصنيع [[شقفة إليكطرونية|شّقفات لإليكطرونية]].

لكتافة ضعيفة ديال لهيدروجين خلاتو يكون أول ختيار ك غاز باش كيتعمرو ل[[منطاد]]ات، مي فاش نفاجر لْمنطاد لْمعروف [[هيندنبورݣ]] ف [[نيوجيرسي]] ف ل[[الولايات المتاحدة د ميريكان|ميريكان]]، توقف هاد ليستخدام.<ref name="royal"/>

== إزوطوپات ==

[[إيزوطوپ|ليزيطوپ]] هيدروجين-1 كيتسما پروتيوم، ؤ كيكون مكون من پروتون ف نّواة ؤ [[إليكطرون]]. دّوتيريوم ؤلا هيدروجين-2 نّواة ديالو مكونة من [[پروطون]] ؤ [[نيوطرون]]، ؤ تريسيوم (هيدروجين-3) عندو جوج نيوترونات ؤ پروتون ف [[نوية د درة|نّواة]]. لإزوطوپات لخرين كاملين صطناعيين تصاوبو غير ف لمختبر ؤ ماشي مستاقرين، بحيت كيتلاشاو ف أجزاء قليلة من تانية من بعد ماكيبانو.<ref name="isotopes">{{Cite web
|url=https://courses.lumenlearning.com/introchem/chapter/isotopes-of-hydrogen/
|title=ليزوطوپات ديال لْهيدروجين
|language=نݣليزية
|archive-url=https://web.archive.org/web/20220517211642/https://courses.lumenlearning.com/introchem/chapter/isotopes-of-hydrogen/
|archive-date=2022-05-17
|accessdate=2020-10-20
|url-status=live
}}</ref>

{| class="wikitable sortable"
|+ لإيزوطوپات ديال لهيدروجين
|-
! سمية د لإيزوطوپ !! سّمية 2 !! لكتلة دّرية (ݣرام/مول) !! نّسبة ف طّبيعة (%) !! [[نص د لحياة]]
|-
| هيدروجين-1 || پروتيوم || 1.008 || 99.9885 || ∞
|-
| هيدروجين-2 || [[دوتيريوم]] || 2.014 || 0.0115 || ∞
|-
| هيدروجين-3 || [[تريسيوم]] || 3.016 || 0~ || 12.31 [[عام]]
|-
| هيدروجين-4 || كوادريوم || 4.026 || 0 || 140 [[يوكطوتانية]]
|-
| هيدروجين-5 || - || 5.035 || 0 || 910 يوكطوتانية
|-
| هيدروجين-6 || - || 6.044 || 0 || 290 يوكطوتانية
|-
| هيدروجين-7 || - || 7.052 || 0 || 23 يوكطوتانية
|}

== مصادر ==
{{عيون}}
{{Commons category|Hydrogen}}
{{ضبط مخازني}}

[[تصنيف:هيدروجين| ]]
[[تصنيف:عنصر كيماوي]]
[[تصنيف:مقالات فيها مصدر و 3000 بايت]]
لهيدروجين (ب نّݣليزية: Hydrogen من ليونانية ὕδωρ هودور "ما" ؤ لفرانساوية gène جين "يخلق، يصاوب" ب معنى "لّي كيخلق لْما") هوّا عنصر كيماوي أساسي، رّمز ديالو هوّا H ؤ نّمرة دّرية ديالو 1
ف طّابلو دّوري، هاد لعنصر مستّف ف سّطر (دّورة) 1 ؤ لعمود (لمجموعة) 1. هاد لعنصر داخل ف لݣروپ ديال لّافلزّات. ف ضّروف لمعيارية د ضّغط ؤ لحرارة، هاد لعنصر كيكون ف لحالة د غاز ؤ هوّا معروف من 1766.

 تّاريخ 

ف لبدية ديال لقرن 16، لخيميست پاراسيلسوس لاحض بلي لبوّاقات لّي كيطلعو فاش نّشارة د لحديد كتزاد ل لْحمض لْكبريتي قابلين ل ليشتيعال. ف 1671، روبرت بويل غادي يدير نفس لْملاحضة. حتا واحد من هاد جّوج ما قدر يستنتج لْوجود ديال لهيدروجين، داكشي علاش ليكتيشاف ديالو كيتنسب ل كاڤنديش. ف 1766، قدر يجمع هاد لبوّاقات ؤ يبين بلي مصاوبة من ݣاز مختالف علا لݣازات لْخرين. من بعد غادي يبين بلي لهيدروجين ملّي كيتحرق كيعطي لْما، ؤ ب هادشي غادي يسالي معا لعتيقاد لّي كان منتاشر بلي لْما عنصر أساسي ف طّبيعة. هاد لݣاز غادي تعطا ليه سّمية ديال هيدرو-جين، ب معنى "لّي كيخلق لْما" من طرف عالم شّيمي لفرنساوي أنطوان لاڤوازيي.

ف 1931، هارولد أوري ؤ لمساعدين ديالو ف جامعة كولومبيا ف لميريكان، كتاشفو نوع آخور نادر ديال لهيدروجين. هاد نّوع، لّي هوّا ليزوطوپ هيدروجين-2، ؤ لكتلة ديالو ضّوبل ديال لهيدروجين-1، تسمّا دوتيريوم.

 لخاصيات 

 لْخاصيات لْخارجية 

لهيدروجين كيكون علا شكل ݣاز ف درجة لحرارة لْعادية، ؤ ماعندوش لون ؤلا ريحة، ؤ عندو أصغر كتافة ما بين لݣازات كاملين. كيولي سايل ف 252.879- درجة سيلسيوس، ؤ كيتجمد ف 259.16- درجة سيلسيوس.

لهيدروجين هوّا أكتر عنصر موجود ف لْكون ب نسبة ديال 73%، عاد تابعو لهيليوم ب 25%، ؤ لعناصر لخرين مجموعين 2%. أغلبية ديال هاد لهيدروجين كاين ف نّجوم. كوكب لمشتري حتا هوّا مكون أساسا من لهيدروجين.

 لخاصيات لفيزيكية 

لخاصيات لفيزيكية ديال لهيدروجين-1، لّي هوّا أكتر نضير د لهيدروجين متوفر ف طّبيعة هيّا كتّالي:

 لكتلة دّرية: 1.008 ݣرام/مول.
 لحالات د لأكسدة: 1، 0، 1-
 لكهروسلبية: 2.20 ف سلوم د پاولينݣ
 لكتافة: 0.09 كلݣ/م3
 شعاع دري: 0.79 أنݣستروم.

 تطبيقات عملية 

لهيدروجين كيعتابروه بعض نّاس هوّا مصدر د طّاقة نّقية ديال لمستقبل، حيت نقدو نجيبوه من لْما، ؤ فاش كيتحرق كيولّي ما مرة خرة. كاينين ديجا خلايا د لْفيول كتخدم ب لهيدروجين، كتستعمل دابا ف بعض طّوبيسات ؤ طّوموبيلات.

لهيدروجين كيتستعمل ف لهندسة زّراعية باش ينتج لْأمونياك لّي كيتخدم ف تّخصيب زّراعي، ؤ ف إنتاج لپلاستيك ؤ بعض دّوايات. كيتستعمل أيضا ف تكرير لپيترول باش يتحيد منو لْكبريت، ب لإضافة ل صّناعة لغدائية متلا ف إنتاج سّمن صّناعي.

ف صّناعة د جّاج، كيتستعمل لهيدروجين ك مناخ حامي باش يتصنّعو لواح ملسة ديال جّاج، ؤ ف ليليكترونيك كيتخدم ف تصنيع شّقفات لإليكطرونية.

لكتافة ضعيفة ديال لهيدروجين خلاتو يكون أول ختيار ك غاز باش كيتعمرو لمنطادات، مي فاش نفاجر لْمنطاد لْمعروف هيندنبورݣ ف نيوجيرسي ف لميريكان، توقف هاد ليستخدام.

 إزوطوپات 

ليزيطوپ هيدروجين-1 كيتسما پروتيوم، ؤ كيكون مكون من پروتون ف نّواة ؤ إليكطرون. دّوتيريوم ؤلا هيدروجين-2 نّواة ديالو مكونة من پروطون ؤ نيوطرون، ؤ تريسيوم (هيدروجين-3) عندو جوج نيوترونات ؤ پروتون ف نّواة. لإزوطوپات لخرين كاملين صطناعيين تصاوبو غير ف لمختبر ؤ ماشي مستاقرين، بحيت كيتلاشاو ف أجزاء قليلة من تانية من بعد ماكيبانو.

+ لإيزوطوپات ديال لهيدروجين سمية د لإيزوطوپ  سّمية 2  لكتلة دّرية (ݣرام/مول)  نّسبة ف طّبيعة (%)  نص د لحياة هيدروجين-1  پروتيوم  1.008  99.9885  ∞ هيدروجين-2  دوتيريوم  2.014  0.0115  ∞ هيدروجين-3  تريسيوم  3.016  0~  12.31 عام هيدروجين-4  كوادريوم  4.026  0  140 يوكطوتانية هيدروجين-5  -  5.035  0  910 يوكطوتانية هيدروجين-6  -  6.044  0  290 يوكطوتانية هيدروجين-7  -  7.052  0  23 يوكطوتانية

 مصادر 

 
تصنيف:عنصر كيماوي
تصنيف:مقالات فيها مصدر و 3000 بايت